Video: Hond red kind van mishandeling | Maroela Media
‘Valke ondersoek nie Pravin Gordhan’
De Lille wil oop dissiplinêre verhoor hê
Die egpaar het onlangs na Charleston, South Carolina in Amerika verhuis en was op soek na ŉ kinderoppasser vir hul baba, Finn. Hulle het die 22-jarige Alexis Khan aangestel omdat sy soos die gepaste kandidaat voorgekom het. Vyf maande ná haar aanstelling, het hulle egter agtergekom dat hul hond baie beskermend teenoor Finn optree sodra Alexis naby hom kom.
Hope het voorgestel dat hulle ŉ iPhone-slimfoon onder ŉ rusbank moet versteek om alle gesprekke op te neem. Hulle was geskok toe hulle later na die opname geluister het. Mens kon hoor hoe Finn huil en hoe Alexis op hom skree om stil te bly. Volgens Benjamin het hulle daarna klapgeluide gehoor en hoe Finn se huil vererger.
Alexis is ŉ paar weke later in hegtenis geneem en sy het skuldig gepleit op die aanklagte. Sy is tot drie jaar tronkstraf gevonnis waarvan sy ten minste een jaar moet uitdien voordat sy vir parool kan aansoek doen. Haar naam is ook op ŉ kindermishandelingsregister geplaas om seker te maak dat sy nooit weer die geleentheid sal kry om met kinders te werk nie.
“As dit nie was vir ons hond nie, sou ons nooit geweet het wat met Finn gebeur nie,” het Benjamin gesê. “Hy het Finn se lewe gered.”
Video: Hartroerende kougom-advertensie
‘n Hond bly nou maar een maal ‘n mens se beste vriend.
En dit is die reine waarheid !
R25 000 beloning vir vermiste hond
[Foto’s] Worsies neem deel aan modeparade